Vanlig oppdrettslaks spiser tørrfôr med ca. 70% vegetabilske- og 30% marine ingredienser. For økologisk laks skal det i størst mulig grad komme fra bærekraftige, lokale ressurser og skal heller ikke inneholde noen form for kunstig tilsetning. Fisken skal kun fôres med fôr fra bærekraftig utnytting av fiskeriressurser eller med fôr som består av ingredienser fra økologisk landbruk eller naturlige stoffer. Ved bearbeiding av en fôrplan skal man også prioritere både dyrenes helse, produktkvalitet, ernæringsmessig sammensetning samt at fôret skal ha liten innvirkning på miljøet.